<classify> PATRICIA KIMELEMETA-DAR ES SALAAM MAHAKAMA Kuu Kanda ya Dar es Salaam imebatilisha kifungucha sheria cha namba 71 na 73 kinachowaruhusu wakurugenzi wa majiji,manispaa na halmashauri kuwa wasimamizi wa uchaguzi nchini. Kesi hiyo namba 82018, awali ilikuwa inasikilizwana jopo la majaji watatu, wakiongozwa na aliyekua Jaji Kiongozi, FerdinandWambari, ambaye kwa sasa amehamishiwa Mahakama ya Rufaa, Jaji Rehema Sameji,ambaye pia yupo Mahakama ya Rufaa na Jaji Temba amestaafu. Kesi hiyo ambayo mjibu maombi alikuwa ni MwanasheriaMkuu wa Serikali AG, ilifunguliwa na Mwanachama wa Chama cha Demokrasia naMaendeleo Chadema, Bob Wangwe, aliyekuwa akiwakilishwa na Wakili Fatma Karumeambao ndio waleta maombi na walikuwa wanapinga kifungu cha sheria ya vyamavya siasa kinachotumiwa na Tume ya Taifa ya Uchaguzi NEC kuwateua wakurugenzihao kuwa wasimamizi wa uchaguzi. Akisoma hukumu hiyo mahakamani hapo jana, JajiAtuganile Ngwala, alisema kwa mujibu wa sheria ya uchaguzi, kifungu namba 71na 73 ni batili kwa sababu kinatoa nafasi kwa wateule wa Rais ambao pia siwaajiriwa wa NEC kusimamia uchaguzi. Alisema kifungu cha 71, kinasema kuwa kilaMkurugenzi wa Jiji, Manispaa na Halmashauri anaweza kusimamia uchaguzi wakativiongozi hao ni wateule wa Rais na si waajiriwa wa NEC wakati Katiba inasema NECinapaswa kuwa huru na haki. Alisema kutokana na hali hiyo, kifungu hichokinakinzana na Katiba mama ambayo inasimamia nchi. Alisema lakini pia kifungu cha 73 kinasema kuwaNEC inaweza kuteua mtu yeyote kuwa msimamizi wa uchaguzi bila ya kuainisha nimtu wa aina gani. Alisema lakini Katiba inasema kuwa mtu yeyote aliyekuwamsimamizi wa uchaguzi hapaswi kuwa mwanachama wa chama chochote cha siasa. Alisema kutokana na vielelezo vilivyowasilishwa mahakamanihapo na upande wa waleta maombi, vimeonyesha pasi na shaka kuwa wasimamizi wauchaguzi wana masilahi na wateule wao. Alisema kutokana na hali hiyo, mahakama imeona kuwavifungu hivyo ni batili na kwamba havifai kutumika wakati wa kusimamia uchaguzi. Mahakama imebatilisha vifungu vya Sheria yaUchaguzi namba 71 na 73 kutokana na NEC kuteua wakurugenzi wa Jiji,halmashauri na manispaa kuwa wasimamizi wa uchaguzi wakati ni wateule wa Raisna si waajiriwa wa NEC, alisema Jaji Ngwala. NJEYA MAHAKAMA Akizungumza nje ya mahakama, Wakili Fatma, alisemahukumu hiyo ni ya kihistoria baada ya mahakama kubaini vifungu namba 71 na73 kuwa ni batili kutumika katika sheria ya uchaguzi. Alisema kutokana na sababu hiyo, inaonyesha wazikuwa miaka yote wananchi walikuwa wanasimamiwa uchaguzi na viongozi wasiosahihi. Miaka mingi tulikua tunapiga kelele kuhusiana naudhaifu wa baadhi ya vifungu katika sheria ya uchaguzi kuwa ni batili na kwambavinaegemea kuwalinda viongozi wa CCM, sasa mahakama imeona hiyo na kuwa vifunguhivyo havifai, pia vifutwe au Serikali ipeleke muswada wa mabadiliko ya Sheriaya Uchaguzi bungeni ili vibadilishwe, alisema Fatma. Alisema katika kesi hiyo, walipeleka vielelezo vyakuonyesha wakurugenzi 74 ambao ni wanachama wa CCM, wamevalia sare cha chamahicho na wao ndio wasimamizi wa uchaguzi, wakusanyaji wa makaratasi yauchaguzi, wapanga matokeo na watangazaji wa matokeo, jambo linaloonyesha wazikuwa hawawezi kutangaza matokeo sahihi bila ya kulinda masilahi ya chama chao. Alisema kitendo hicho kinawanyima haki vyama vinginekupata mshindi kwa sababu anayesimamia uchaguzi tayari ana mgongano wa masilahina chama chake. Alisema kutokana na hali hiyo, kila mwananchi anahaki ya kwenda mahakamani kudai haki pale anapoona kuna ukiukwaji wa sheriakatika maeneo tofauti. Naye Wangwe aliishukuru mahakama kusimamia hakikatika kesi hiyo na kutoa hukumu inayoonyesha wazi kuwa imetenda haki. Katika hili lazima tuishukuru mahakama kwakusimamia na kutoa hukumu ya haki, kwa sababu ma-DED siku zote wamekuwawakilinda masilahi ya waajiri wao kwa kutangaza matokeo yasiyo sahihi katika chaguzimbalimbali.  <topic>: KITAIFA 